User:Krisha mae

Ako si Krisha Mae A. Evangelista. Ipinanganak noong ika-31 ng Hulyo, taong 2003 at[Tel:2003|2003] kasalukuyang labing-siyam na taong gulang. Ako ay nakatira sa 412 Lukban Street Manuela 4B, Pamplona Tres, Las Piñas City. Kami ay limang magkakapatid at ako ay pang-apat. Kami ay lumaki nang magkakahiwalay mula nang mawala ang aming ina at ama. Ako ay lumaki sa aking Lolo at Lola, mga magulang ng aming ina. Ang iba kong kapatid ay lumaki sa aming mga kamag-anak at ang iba naman ay nagtrabaho. Lumipas ang mga taon at nawala na rin sina Lolo at Lola. Kayanaman, pinasok ko ang mundo ng pagtatrabaho upang matustusan ang aking pag-aaral nang hindi umaasa sa ibang tao.

Bata pa lamang ay nanonood na ako kay Lola habang siya ay nagluluto. Hindi pa buo sa aking isipan na gusto kong maging isang tagaluto balang-araw bagkus maging isang guro. Lumipas ang mga panahon at marami na rin akong naranasan na siyang nagdala sa akin sa mundo ng pagluluto. Ngayon ay mas nahahasa ko pa ang aking sarili sa pagluluto lalo na't iyon ay kasama sa aking trabaho. Bukod sa pagluluto ay mahilig din akong sumayaw, dahil sa pamamagitan nito 'y naibabalik ko ang mga masasayang alala na mayroon ako kasama ang mga taong naging bahagi ng buhay ko noon, na ngayon ay wala na. Isa rin sa paraan ko upang libangin ang sarili ay sa pamamagitan ng pagkanta. Sa pamamagitan ng musika, pakiramdam ko'y gumagaan at nagsisilbi rin itong aking pahinga sa nakakapagod na mundo.

Simula elementarya ay nakakatanggap na ako ng mga medalya dahil ako'y nakakasama sa mga ranggo sa klase. Mula noong mawala sina Lolo at Lola nung ako ay nasa high school na, paminsan-minsan na lamang ako makasama sa may ranggo sa klase sapagkat ako'y nawalan nang gana. At ngayong nasa kolehiyo na ako, minsan ay nag-aalangan ako pero patuloy pa rin sa laban sapagkat nakasalalay dito ang aking kinabukasan.